钦定古今图书集成/明伦汇编/闺媛典/第107卷 > 皇清十三 > 王汝砺妻蔡氏
## 钦定古今图书集成/明伦汇编/闺媛典/第107卷 > 皇清十三 > 王汝砺妻蔡氏

按《故城县志》：“蔡氏，蔡振英女。嫁为王汝砺妻，唱随和睦。越十年，夫病笃，执手与诀曰：‘吾病且死，两男一女，惟善视之。蔡大恸曰：‘君死，我何能独生？七日后将随君地下’。夫颔之。及既死，蔡昼夜涕泣，绝汤饮，凡七日，举家苦劝不听，儿女号泣于前不顾。家人察无生意，更与之同卧起。蔡潜饮鸩父疾，往救，且以大义责之’。” 蔡曰：“儿已许之，弗忍背父休矣。” 无复言。至夜半，危坐而死，年三十有二。

===翟生金妻王氏===

按《盐山县志》：“王氏，翟生金妻。金贫僦居，房主邵宗尧窥氏美色，伺金出，突入求欢。氏爪尧面，力拒之。泣告金，欲鸣之官。尧闻，谢过遂罢。氏愧，自经死。”